**ময়মনসিংহের গফরগাঁওয়ে মুজিব শতবর্ষ উপলক্ষে বাংলাদেশ ধান গবেষণা ইনস্টিটিউট (ব্রি) উদ্ভাবিত উচ্চ জিংকসমৃদ্ধ ‘বঙ্গবন্ধু ধান ১০০’ চাষে কৃষকের মুখে হাসি ফুটেছে। দেশের বিভিন্ন এলাকায় কৃষি উন্নয়ন করপোরেশন (বিএডিসি) ও কৃষি বিভাগের তত্ত্বাবধানে পরীক্ষামূলকভাবে কৃষকরা এই ধান চাষ করেছেন। গফরগাঁও উপজেলার রাওনা ইউনিয়নের ধোপাঘাট গ্রামের কৃষক তমিজ উদ্দিন তার এক বিঘা (৩৩ শতাংশ) জমিতে এই ধান চাষ করেছেন।**

**কৃষক তমিজ উদ্দিন বলেন, 'ফলন খুব ভালা অইছে। ধান পাকতাছে। ঈদের পরে কাডুন যাইব। কিন্তু ডর অইছে ঝড়-তুফান আর হিলের (শিলাবৃষ্টি)।'**

**ধোপাঘাট ব্লকের উপসহকারী কৃষি কর্মকর্তা আব্দুল কাদের বলেন, উচ্চ জিংকসমৃদ্ধ বঙ্গবন্ধু ধান ১০০ চাষ করে ফলন ভালো হওয়ায় কৃষক তমিজ উদ্দিন খুব খুশি।**

**উপজেলা কৃষি কর্মকর্তা নূর মোহাম্মদ বলেন, 'উপজেলার ধোপাঘাট ব্লকের কৃষক তমিজ উদ্দিনের এক বিঘা জমিতে বঙ্গবন্ধু ধান ১০০-এর একটি প্রদর্শনী প্লট করা হয়েছে। আমাদের মাঠ পর্যায়ের কর্মকর্তাদের পরামর্শ ও কৃষকের যত্নে এই ধানের বাম্পার ফলনের আশা করছি।'**